b'\n_START_ARTICLE_\nMasacrul de la Hodjal\xc3\xae\n_START_SECTION_\nNoapte de genocid\n_START_PARAGRAPH_\nNoaptea de 25/26 februarie 1992 s-a \xc3\xaenscris cu literele negre \xc3\xaen istoria poporului azer. \xc3\x8en acea noapte au ac\xc8\x9bionat for\xc8\x9be militare armene, cu ajutorul tehnicii blindate \xc8\x99i al militarilor din regimentul de infanterie de gard\xc4\x83 nr. 366 sta\xc8\x9bionat \xc3\xaen ora\xc8\x99ul Hankendi din timpul URSS-ului. Personalul era constituit \xc3\xaen majoritate din armeni. Ora\xc8\x99ul Hodjal\xc3\xae a fost distrus \xc3\xaen \xc3\xaentregime._NEWLINE_Ca \xc8\x99i genocidelurile de la Kat\xc3\xaen, Lidice (Lidi\xc8\x9be), Oradour-sur-Glane, tragedia din Hodjal\xc3\xae a fost un eveniment s\xc3\xa2ngeros din istoria omenirii. Masacrul s-a soldat cu moartea a 613 azeri, \xc3\xaentre care 106 femei, 63 copii, 70 b\xc4\x83tr\xc3\xa2ni. 1275 locuitori inocen\xc8\x9bi au fost captura\xc8\x9bi, iar despre soarta a 150 persoane nu se \xc8\x99tie nimic, nici \xc3\xaen momentul de fa\xc8\x9b\xc4\x83.\n_START_SECTION_\nBarbarism\n_START_PARAGRAPH_\nPotrivit datelor str\xc3\xa2nse de centrul \xe2\x80\x9eMemorial\xe2\x80\x9d din Rusia, asocia\xc8\x9bie care militeaz\xc4\x83 pentru ap\xc4\x83rarea drepturilor omului, timp de patru zile \xc3\xaen ora\xc8\x99ul Agdam au fost transportate cadavrele a 200 azeri uci\xc8\x99i \xc3\xaen Hodjal\xc3\xae. \xc3\x8en c\xc3\xa2teva zeci de cazuri cadavrele aveau urme de tortur\xc4\x83. \xc3\x8en Aghdam, 181 cadavre (130 b\xc4\x83rba\xc8\x9bi \xc8\x99i 51 femei, \xc3\xaenclusiv 13 copii) au fost supuse unui examen medico-legal. Rezultatul expertizei a stabilit c\xc4\x83 moartea celor 151 persoane a survenit din cauza pl\xc4\x83gilor provocate provocate prin \xc3\xaempu\xc8\x99care, iar alte 20 persoane au decedat \xc3\xaen urma unor r\xc4\x83ni provocate de schije \xc8\x99i 10 persoane au fost omor\xc3\xaete prin \xc3\xaempuns\xc4\x83turi cu obiecte ascu\xc8\x9bite. Centrul rus de ap\xc4\x83rare a drepturilor omului a consemnat \xc8\x99i cazul unui om scalpat viu._NEWLINE_Unele familii au fost nimicite complet, popula\xc8\x9bia civil\xc4\x83 au fost omor\xc3\xa2t\xc4\x83 cu o cruzime deosebit\xc4\x83, cei captura\xc8\x9bi au fost supu\xc8\x99i unor torturi brutale. Conform dreptului interna\xc8\x9bional \xc8\x99i na\xc8\x9bional, comiterea cu premeditare a actelor respective, \xc3\xaen inten\xc8\x9bia extermin\xc4\x83rii \xc3\xaen func\xc8\x9bie de apartenen\xc8\x9ba etnic\xc4\x83 \xc3\xaenseamn\xc4\x83 genocid.\n_START_SECTION_\nClasificarea\n_START_PARAGRAPH_\nPotrivit dreptului interna\xc8\x9bional, genocidul este o crim\xc4\x83 impotriv\xc4\x83 p\xc4\x83cii \xc8\x99i omenirii \xc8\x99i este considerat pe plan interna\xc8\x9bional cea mai grav\xc4\x83 crim\xc4\x83. \xc3\x8en Conven\xc8\x9bia nr. 260 (III) din 9 decembrie 1948 pentru prevenirea \xc8\x99i pedepsirea crimelor de genocid adoptat\xc4\x83 de Adunarea General\xc4\x83 a Organiza\xc8\x9biei Na\xc8\x9biunilor Unite - intrat\xc4\x83 \xc3\xaen vigoare \xc3\xaen 1961 - a fost definit\xc4\x83 no\xc8\x9biunea de baz\xc4\x83 juridic\xc4\x83 a crimei de genocid. \xc3\x8en timpul conflictului armat dintre Armenia \xc8\x99i Azerbaidjan au fost comise toate actele ce constituie crima de genocid definite \xc3\xaen aceast\xc4\x83 Conven\xc8\x9bie. Consiliul de Securitate al ONU a adoptat patru rezolu\xc8\x9bii care cer retrocedarea necondi\xc8\x9bionat\xc4\x83 a teritoriilor azere ocupate, \xc3\xaens\xc4\x83 Armenia nu a dat curs p\xc3\xa2n\xc4\x83 \xc3\xaen prezent niciuneia dintre aceste rezolu\xc8\x9bii.'